CELEX: 62010CN0342
Language: el
Date: 2010-07-07 00:00:00
Title: Υπόθεση C-342/10: Προσφυγή της 7ης Ιουλίου 2010 — Ευρωπαϊκή Επιτροπή κατά Δημοκρατίας της Φινλανδίας

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/28
            
         Προσφυγή της 7ης Ιουλίου 2010 — Ευρωπαϊκή Επιτροπή κατά Δημοκρατίας της Φινλανδίας
   (Υπόθεση C-342/10)
   ()
   2010/C 234/46
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: I. Koskinen και R. Lyal)
   
      Καθής: Δημοκρατία της Φινλανδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Φινλανδίας, θεσπίζοντας και διατηρώντας σε ισχύ διάταξη, δυνάμει της οποίας τα μερίσματα που καταβάλλονται σε αλλοδαπά συνταξιοδοτικά ταμεία συντάξεων υπόκεινται σε φορολόγηση που εισάγει διακρίσεις, παρέβη τις υποχρεώσεις που υπέχει από το άρθρο 63 ΣΛΕΕ και από το άρθρο 40 της συμφωνίας για τον Ευρωπαϊκό Οικονομικό Χώρο,
            
         
               —
            
            
               να καταδικάσει τη Δημοκρατία της Φινλανδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Φινλανδία φορολογεί τα αλλοδαπά συνταξιοδοτικά ταμεία, όσον αφορά τα μερίσματα που αυτά λαμβάνουν, αυστηρότερα από ό,τι τα φινλανδικά συνταξιοδοτικά ταμεία. Τα τελευταία φορολογούνται σύμφωνα με ειδικό φορολογικό καθεστώς (Elinkeinoverolaki) [νόμου περί φόρου επιτηδεύματος], ο δε φορολογικός τους συντελεστής υπολογίζεται κατά διαφορετικό τρόπο από ό,τι ο αντίστοιχος άλλων νομικών προσώπων. Κατά το άρθρο 6a του Elinkeinoverolaki μόνον το 75 % των καταβαλλόμενων μερισμάτων φορολογείται και, δεδομένου ότι ο συντελεστής φορολογίας των επιχειρήσεων ανέρχεται στο 26 %, ο πραγματικός τους φορολογικός συντελεστής είναι 19,5 %. Επιπλέον, κατά τα άρθρα 7 και 8, παράγραφος 1, περίπτωση 10, του Elinkeinoverolaki, τα φινλανδικά συνταξιοδοτικά ιδρύματα μπορούν να εκπίπτουν από το φόρο τα έξοδα και τις ζημίες που πραγματοποιούνται για την λήψη ή τη διατήρηση των εσόδων, όπως επίσης τις υποχρεώσεις για συντάξεις. Στα δε μερίσματα, τα οποία λαμβάνουν αλλοδαπά συνταξιοδοτικά ταμεία, επιβάλλεται φόρος παρακράτησης στην πηγή ποσοστού 26 %. Σε ό,τι αφορά τα συνταξιοδοτικά ταμεία που είναι εγκατεστημένα σε κράτη μέλη καθώς και τα περισσότερα συνταξιοδοτικά ταμεία των κρατών του ΕΟΧ που είναι μέλη της ΕΖΕΣ, τα μερίσματα φορολογούνται με φορολογικό συντελεστή 19,5 %, εντούτοις τα αλλοδαπά συνταξιοδοτικά ταμεία δεν δικαιούνται τις αντίστοιχες εκπτώσεις.
   Ο φορολογικός συντελεστής, ο οποίος ισχύει κατά το φινλανδικό φορολογικό σύστημα για τα μερίσματα που καταβάλλονται στην αλλοδαπή, και η ευρύτερη φορολογική βάση, η οποία ισχύει για τα μερίσματα αυτά, περιάγει σε μειονεκτική θέση τα αλλοδαπά συνταξιοδοτικά ταμεία που παρέχουν τις υπηρεσίες τους σε φινλανδούς πελάτες, καθότι τα θέτει σε μειονεκτική ανταγωνιστική θέση. Μέσω της εισάγουσας διακρίσεις μεταχειρίσεως των αλλοδαπών συνταξιοδοτικών ταμείων, οι επενδύσεις τους σε φινλανδικές εταιρείες καθίστανται λιγότερο κερδοφόρες και ελκυστικές, ενώ μειώνεται επίσης η δυνατότητα των φινλανδικών επιχειρήσεων να λάβουν χρηματοδότηση των κεφαλαίων από αλλοδαπά συνταξιοδοτικά ταμεία. Τούτο συνιστά περιορισμό που απαγορεύεται κατά το άρθρο 63 ΣΛΕΕ και το άρθρο 40 της συμφωνίας για τον Ευρωπαϊκό Οικονομικό Χώρο. Η διακριτική μεταχείριση των αλλοδαπών συνταξιοδοτικών ταμείων δεν μπορεί να δικαιολογηθεί από κανέναν από τους λόγους που προβάλλει η Δημοκρατία της Φινλανδίας.